Упэўніцца ў гэтым была магчымасць падчас канцэрта. Шэсць лепшых спецыялістаў прадэманстравалі свае таленты, майстэрства і індывідуальнасць, а дапамагалі ім іх вучні. Так, педагог-арганізатар з Кансталінскай школы Ірына Зуева, якая ўжо 11 гадоў на гэтай пасадзе, праз гульню-падарожжа падзялілася вопытам работы з самымі маленькімі вучнямі – акцябратамі. Малады, але вопытны педагог СШ №2 Інэса Лабэцкая ў мультымедыйнай форме расказала пра арганізацыю гульнявых перамен з малодшымі школьнікамі. А вось Людміла Бяляўская з СШ№1 паказала, як вучыць піянерскі актыў сваёй школы. Вопытам па арганізацыі дзіцячага і моладзевага руху “Краіна дзяцінства” падзялілася і Алена Радзевіч з Дрысвяцкай школы. Вандроўку на цягніку па складальніках піянерскага выхавання правяла Іна Шавец з гімназіі, а на карабель “Ветразь”, які называецца таксама, як і школьнае дзіцячае аб’яднанне, запрасіла Сняжана Астапковіч з Урбанскай школы.